CELEX: 22015D2292
Language: mt
Date: 2015-11-19 00:00:00
Title: Deċiżjoni Nru 2/2015 tal-Kumitat Konġunt għall-Agrikoltura tad-19 ta' Novembru 2015 dwar l-emenda tal-Appendiċijiet 1 u 2 tal-Anness 9 għall-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta' prodotti agrikoli [2015/2292]

9.12.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 323/29
               
            DEĊIŻJONI Nru 2/2015 TAL-KUMITAT KONĠUNT GĦALL-AGRIKOLTURA
      tad-19 ta' Novembru 2015
      dwar l-emenda tal-Appendiċijiet 1 u 2 tal-Anness 9 għall-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta' prodotti agrikoli [2015/2292]
      IL-KUMITAT KONĠUNT GĦALL-AGRIKOLTURA,
      Wara li kkunsidra l-Ftehim bejn il-Komunità Ewropea u l-Konfederazzjoni Żvizzera dwar il-kummerċ tal-prodotti agrikoli, u b'mod partikulari l-Artikolu 11 tiegħu,
      Billi:
      
                  (1)
               
               
                  Il-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta' prodotti agrikoli (minn hawn 'il quddiem “il-Ftehim”) daħal fis-seħħ fl-1 ta' Ġunju 2002.
               
            
                  (2)
               
               
                  L-Anness 9 tal-Ftehim għandu l-għan li jiffaċilita u jippromwovi l-flussi kummerċjali bilaterali tal-prodotti organiċi li ġejjin mill-Unjoni Ewropea u mill-Iżvizzera.
               
            
                  (3)
               
               
                  Skont l-Artikolu 8 tal-Anness 9 tal-Ftehim, il-grupp ta' ħidma dwar “prodotti organiċi” għandu jeżamina kull kwistjoni marbuta mal-Anness 9 u mal-implimentazzjoni tiegħu, u jfassal rakkomandazzjonijiet lill-Kumitat Konġunt għall-Agrikoltura. Dan il-grupp iltaqa' biex jeżamina b'mod partikolari l-applikazzjoni tal-Anness. Hemm il-ħtieġa li jiġi emendat il-kamp ta' applikazzjoni tal-Anness 9 dwar l-inbid u l-ħmira għal raġunijiet ta' ekwivalenza bejn id-dispożizzjonijiet Żvizzeri u dawk tal-Unjoni Ewropea. Minbarra dan, jirriżulta li l-kontenut tal-Appendiċi 2 ma għadux validu, għaliex l-Iżvizzera emendat il-leġiżlazzjoni tagħha f'dak li jirrigwarda l-metodu organiku ta' produzzjoni għall-alimentazzjoni tal-annimali, u adottat id-dispożizzjonijiet li huma konformi mal-liġi Ewropea. Il-grupp ta' ħidma rrakkomanda lill-Kumitat biex jadotta l-Appendiċi tal-Anness 9.
               
            
                  (4)
               
               
                  Għaldaqstant, l-Appendiċijiet 1 u 2 tal-Anness 9 għandhom jiġu emendati.
               
            IDDEĊIEDA KIF ĠEJ:
      Artikolu 1
      L-Appendiċijiet 1 u 2 tal-Anness 9 tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli għandhom jinbidlu bit-test li jinsab fl-Anness ta' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-31 ta' Diċembru 2015.
      
         Magħmul f'Bern, id-19 ta' Novembru 2015.
         
            
               Għall-Kumitat Konġunt għall-Agrikoltura
            
            
               Il-Kap tad-Delegazzjoni tal-Unjoni Ewropea
            
            Susana MARAZUELA-AZPIROZ
            
               Il-President u l-Kap tad-Delegazzjoni Żvizzera
            
            Adrian AEBI
            
               Is-Segretarju tal-Kumitat
            
            Thomas MAIER
         
      
      
         ANNESS
         “
               APPENDIĊI 1
               
                  Lista ta' atti msemmija fl-Artikolu 3 dwar il-prodotti agrikoli u oġġetti tal-ikel miksubin b'mod organiku
               
               Dispożizzjonijiet regolamentari applikabbli fl-Unjoni Ewropea
               
                            
                        
                        
                           Ir-Regolament tal-Kunsill (KE) Nru 834/2007 tat-28 ta' Ġunju 2007 dwar il-produzzjoni organika u t-tikkettar ta' prodotti organiċi u li jemenda r-Regolament (KEE) Nru 2092/91 (ĠU L 189, 20.7.2007, p. 1) kif emendat l-aħħar bir-Regolament tal-Kunsill (UE) Nru 517/2013 tat-13 ta' Mejju 2013 (ĠU L 158, 10.6.2013, p. 1),
                        
                     
                            
                        
                        
                           Ir-Regolament tal-Kummissjoni (KE) Nru 889/2008 tal-5 ta' Settembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta' prodotti organiċi fir-rigward tal-produzzjoni, it-tikkettar u l-kontroll organiku (ĠU L 250, 18.9.2008, p. 1), kif emendat l-aħħar bir-Regolament ta' Implimentazzjoni tal-Kummissjoni (UE) Nru 1358/2014 tat-18 ta' Diċembru 2014 (ĠU L 365, 19.12.2014, p. 97),
                        
                     
                            
                        
                        
                           Ir-Regolament tal-Kummissjoni (KE) Nru 1235/2008 tat-8 ta' Diċembru 2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi (ĠU L 334, 12.12.2008, p. 25), kif emendat l-aħħar bir-Regolament ta' Implimentazzjoni tal-Kummissjoni (UE) 2015/131 tat-23 ta' Jannar 2015 (ĠU L 23, 29.1.2015, p. 1).
                        
                     Dispożizzjonijiet applikabbli fil-Konfederazzjoni Żvizzera
               
                            
                        
                        
                           Ordinanza tat-22 ta' Settembru 1997 dwar l-agrikoltura organika u d-deskrizzjoni tal-prodotti u l-oġġetti tal-ikel organiċi (Ordinanza dwar l-agrikoltura organika), emendata fid-29 ta' Ottubru 2014 (RO 2014 3969),
                        
                     
                            
                        
                        
                           Ordinanza tad-Dipartiment Federali tal-Ekonomija tat-22 ta' Settembru 1997 dwar l-agrikoltura organika, emendata fid-29 ta' Ottubru 2014 (RO 2014 3979).
                        
                     Esklużjoni mill-arranġamenti ta' ekwivalenza
               
                            
                        
                        
                           Prodotti Żvizzeri bbażati fuq ingredjenti prodotti fil-qafas tal-arranġamenti għall-konverżjoni lejn agrikoltura organika
                        
                     
                            
                        
                        
                           Prodotti li ġejjin mit-trobbija tal-mogħoż fl-Isvizzera meta l-annimali jibbenefikaw mid-deroga prevista fl-Artikolu 39d tal-Ordinanza dwar l-agrikoltura organika u d-deskrizzjoni tal-prodotti u tal-oġġetti tal-ikel organiċi (*).
                        
                     
            
               APPENDIĊI 2
               
                  Regolamenti ta' implimentazzjoni
               
               Mhux applikabbli
            ”
         
            (*)  (RS 910.18)